cyanic-selkie/wikianc huggingface dataset:
Ρεϊγκάντο
Το Ρεϊγκάντο (霊巌洞, που σημαίνει «Σπήλαιο του Πνεύματος του Βράχου») είναι ένα σπήλαιο που βρίσκεται δυτικά του Κουμαμότο στην Ιαπωνία, το οποίο είχε μετατραπεί σε προσωρινό σπίτι του θρυλικού ρόνιν, Μιγιαμότο Μουσάσι. Από το 1643, ο Μουσάσι πέρασε πολλούς από τους τελευταίους του μήνες στη σπηλιά, διαλογίζοντας και γράφοντας Το Βιβλίο Των Πέντε Κύκλων του. Το σπήλαιο είναι εύκολα προσβάσιμο με λεωφορείο από την πόλη Κουμαμότο και την κοντινή Ταμάνα.
Βραβεία της Ένωσης Κριτικών Κινηματογράφου της Νέας Υόρκης 2007
Τα 73α Βραβεία της Ένωσης Κριτικών Κινηματογράφου της Νέας Υόρκης (αγγλικά: New York Film Critics Circle Awards), που ανακοινώθηκαν στις 11 Δεκεμβρίου 2007, απονεμήθηκαν στις 6 Ιανουαρίου 2008, τιμώντας την καλύτερη κινηματογραφική παραγωγή του 2007.
thumb|right|150px|[[Αδερφοί Κοέν, Καλύτερη Σκηνοθεσία και Καλύτερο Σενάριο]] thumb|right|150px|[[Ντάνιελ Ντέι Λιούις, Καλύτερος Α' Ανδρικός Ρόλος]] thumb|right|150px|[[Τζούλι Κρίστι, Καλύτερος Α' Γυναικείος Ρόλος]] thumb|right|150px|[[Χαβιέ Μπαρδέμ, Καλύτερος Β' Ανδρικός Ρόλος]] thumb|right|150px|[[Έιμι Ράιαν, Καλύτερος Β' Γυναικείος Ρόλος]]
Εξωτερικοί σύνδεσμοι
Κατηγορία:Βραβεία της Ένωσης Κριτικών Κινηματογράφου της Νέας Υόρκης Κατηγορία:Κινηματογραφικά γεγονότα του 2007
Μάχων
Ο Μάχων ήταν ποιητής και κωμωδιογράφος της νέας κωμωδίας με καταγωγή από την Κόρινθο ή την Σικυώνα, ο οποίος ζούσε στην Αλεξάνδρεια. Θεωρείται πως υπήρξε ο δάσκαλος του Αριστοφάνη του Βυζάντιου. Διασώζονται αποσπάσματα από 2 έργα του, την Ἄγνοια και την Ἐπιστολή, καθώς και μια συλλογή 462 γραμμών από μια συλλογή ανέκδοτων (Χρείαι) σχετικά με τον βίο και πολιτεία των κακόφημων Αθηναίων της εποχής -το υλικό αυτό διασώζεται στους Δειπνοσοφιστές του Αθήναιου-. Ο επιτάφιος του Μάχωνα γράφτηκε από τον επιγραμματοποιό Διοσκορίδη και αποτελεί μέρος της Παλατινής ανθολογίας.
Παραπομπές
Κατηγορία:Αρχαίοι Έλληνες κωμικοί ποιητές
Κόκης Ρωσσίδης
Επιπλεόν, συμμετείχε στη Μεικτή Κύπρου (πρόδρομος της Εθνικής Κύπρου) η οποία συστάθηκε το 1936 και έδωσε δύο φιλικούς αγώνες. Ο πρώτος αγώνας ήταν με αντίπαλο την Εθνική Ελλάδας στις 10 Μαΐου 1936 στο στάδιο της Λεωφόρου Αλεξάνδρας και ο δεύτερος ήταν με αντίπαλο τον Παναθηναϊκό στις 12 Μαΐου 1936 στο ίδιο στάδιο.
Βιβλιογραφία
Κατηγορία:Κύπριοι ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές ΑΠΟΕΛ
Μαχίουα
Η Μαχίουα (Αγγλικά και Σουαχίλι Mahiwa), είναι μια τοποθεσία εντός της Αγροτικής Περιοχής Λίντι, στην Περιφέρεια Λίντι της Τανζανία.
Ιστορία
Πρόκειται για μια σημαντική από ιστορικής πλευράς τοποθεσία, καθότι στη Μαχίουα διεξήχθη τον Οκτώβριο του 1917, μια σημαντική μάχη μεταξύ των δυνάμεων της Βρετανικής και της Γερμανικής Αυτοκρατορίας κατά τη διάρκεια του Α΄ Παγκοσμίου Πολέμου. Η μάχη άρχισε όταν στρατεύματα από τη Νότιο Αφρική και τη Νιγηρία, έχοντας για Διοικητή τους τον Αντιστράτηγο Jacob van Deventer, επιτέθηκαν σε μια Γερμανική φάλαγγα της οποίας Διοικητής της ήταν ο Ταξίαρχος Πάουλ φον Λέτοβ-Φόρμπεκ (Paul von Lettow-Vorbeck). Οι δυνάμεις της Βρετανικής Αυτοκρατορίας υπέστησαν μεγάλη ήττα, με απώλειες άνω των 2.700 ανδρών και αναγκάστηκαν σε υποχώρηση. Αντιστοίχως, η Γερμανική πλευρά είχε 500-600 απώλειες.
Δείτε επίσης
• 3
Σημειώσεις
<references group="Σημ." />
Παραπομπές σημειώσεων
<references group="Παρ. Σημ." />
Φρειδερίκος Α΄ του Μπάντεν
Ο Φρειδερίκος Α΄ του Μπάντεν μπορεί να αναφέρεται στα εξής πρόσωπα:
Ιάκωβος Γ΄ του Μπάντεν-Χάχμπεργκ
Ο Ιάκωβος Γ΄, γερμ. Jacob III (26 Μαΐου 1562 - 17 Αυγούστου 1590) από τον Οίκο του Τσέρινγκεν ήταν μαργράβος του Μπάντεν-Χάχμπεργκ (1584-1590).
Βιογραφία
Ήταν ο τρίτος γιος του Καρόλου Β΄, μαργράβου του Μπάντεν-Ντούρλαχ και της Άννας των Βίττελσμπαχ, κόρης του Ρούπρεχτ, κόμη του Παλατινάτου-Φέλντεντς.
Το 1590 απεβίωσε σε ηλικία 28 ετών και τάφηκε στο ναό του Αγ. Μιχαήλ του Πφόρτσχαϊμ. Δεν είχε άρρενες απογόνους και το Χάχμπεργκ περιήλθε στον μεγαλύτερο αδελφό του Ερνέστο Φρειδερίκο, μαργράβο του Μπάντεν-Ντούρλαχ.
Οικογένεια
Νυμφεύτηκε το 1582 την Ελισάβετ, κόρη του Φλόρις Α΄, κόμη του Πάλλαντ-Κούλεμποργκ και είχε τέκνα:
Παραπομπές
Κατηγορία:Οίκος του Τσέρινγκεν
Θηβάσιο
μικρογραφία|Το Μουσείο του Ερτογρούλ Γαζή Το Θηβάσιο (τουρκικά: Söğüt, Σογούτ; αρχαία ελληνικά: Θηβάσιον) είναι μια πόλη και επαρχία της επαρχίας Μπιλετσίκ της Τουρκίας. Βρίσκεται στην περιοχή του Μαρμαρά στα βορειοδυτικά της χώρας, με έκταση 599 τ.χλμ. Συνορεύει με την επαρχία Μπιλετσίκ στα δυτικά, την επαρχία Γκιολπάζαρι στα βόρεια, την επαρχία Ινχισάρ στα βορειοανατολικά, την επαρχία Τεπέμπασι (της επαρχίας Εσκίσεχιρ) στα νοτιοανατολικά και το Μποζουγιούκ στα νοτιοδυτικά. Η επαρχία Θηβασίου έχει 23 χωριά.
Σύμφωνα με την απογραφή του 2000 η πόλη είχε πληθυσμό 21.012 κατοίκων, αλλά σύμφωνα με εκτίμηση του 2010 ο πληθυσμός είχε υποχωρήσει στους 19.425 κατοίκους.
Το Θηβάσιο είναι γνωστό ως η πρωτεύουσα του κράτους του Ερτογρούλ Γαζή και παραλληλα υπήρξε ως η πρώτη πρωτεύουσα του Εμιράτου του Οσμάν, που αργότερα μετασχηματίστηκε στην Οθωμανική αυτοκρατορία.
Εξωτερικοί σύνδεσμοι
Κατηγορία:Πόλεις της Τουρκίας Κατηγορία:13ος αιώνας στην Οθωμανική Αυτοκρατορία
Χιτσάσο
Το Χιτσάσο (επίσης, Χίτσασο, Χατσάσου, και Χυτσάσο) είναι ένα χωριό στην επαρχία Αστάρα του νοτιοανατολικού Αζερμπαϊτζάν. Το χωριό αποτελεί μέρος του δήμου Σεμιετούκ.
Παραπομπές
Κατηγορία:Κατοικημένες περιοχές στην Επαρχία Αστάρα
Πούλβα
Ιστορία
αριστερά|μικρογραφία|240x240εσ| Το μνημείο του [[Εσθονικός Πόλεμος της Ανεξαρτησίας|Εσθονικού Πολέμου της Ανεξαρτησίας στην Πούλβα.]] Το όνομα «Põlva» εμφανίζεται σε ιστορικό αρχείο το 1452. Το όνομα φαίνεται να προέρχεται από την εσθονική λέξη για το «γόνατο» (põlv). Ο θρύλος λέει ότι ένα κορίτσι βρέθηκε σε γονατιστή θέση στην εκκλησία της Παναγίας για να κρατήσει τον διάβολο μακριά. Αυτή είναι η φημολογία για το πως ονομάστηκε η πόλη.
Η Πούλβα ήταν ένα παλιό στρατιωτικό σταυροδρόμι μεταξύ του βορρά και του νότου της Λιβονίας. Γύρω στο 1240, λίγο μετά τον Εκχριστιανισμό της Εσθονίας, οι Κιστερκιανοί μοναχοί έχτισαν μια εκκλησία, την οποία αφιέρωσαν στην Παναγία. Η εκκλησία ήταν υφιστάμενη στην Επισκοπή του Ντόρπατ. Η ίδια συνοικία ήταν το αποτέλεσμα του Πολέμου της Λιβονίας υπό τη ρωσική κυριαρχία τον 16ο αιώνα. Το 1582 έγινε μέρος του Βοεβοδάτου Ντόρπατ υπό την πολωνική κυριαρχία και αργότερα ανήκε στη Σουηδία. Το 1721, στη Συνθήκη του Νύσταντ, η Εσθονία και η Λιβονία παραχωρήθηκαν στη συνέχεια στη Ρωσία. Στη συνέχεια, η Πούλβα και η εκκλησία της ενορίας ανήκαν πρώτα στην Επαρχία Τάρτου και από το 1783 στη νεοσύστατη Επαρχία Βούρου, μέρος του Κυβερνείου της Λιβονίας.
Η πόλη αναπτύχθηκε γύρω από την εκκλησία της Παναγίας, η οποία βρισκόταν σε ερείπια για μεγάλο χρονικό διάστημα έως ότου ανοικοδομήθηκε μετά τον Μεγάλο Βόρειο Πόλεμο. Το 1931, ολοκληρώθηκε ένας σιδηρόδρομος από το Τάρτου προς το Πετσέρι μέσω της Πούλβα. Ο πληθυσμός της Πούλβα άρχισε να αναπτύσσεται με ταχείς ρυθμούς και η πόλη άρχισε να αναπτύσσεται όταν η Πούλβα έγινε το κέντρο του Ραγιόν Πούλβα που σχηματίστηκε το 1950. Η πόλη μεγάλωσε γύρω από την τεχνητή λίμνη της, της οποίας οι αμμώδεις ακτές γεμίζουν με παραθεριστές κατά τη διάρκεια του καλοκαιριού. Στις 10 Αυγούστου 1993, η Πούλβα απέκτησε δικαιώματα πόλης.
Εκπαίδευση
Η σημασία της εκπαίδευσης υποδεικνύεται από το οικόσημο της πόλης, το οποίο διαθέτει έναν κόκορα με δείκτη από ένα αλφαβητάρι. Υπάρχουν οκτώ εκπαιδευτικά ιδρύματα στην Πούλβα, συμπεριλαμβανομένων των εξής:
Πολιτισμός και αθλητισμός
Το καλοκαίρι, διοργανώνονται ενδιαφέροντα μουσικά φεστιβάλ στην Πούλβα. Το 2011 ήταν η πρώτη φορά που οι παίκτες της φυσαρμόνικας συναντήθηκαν και έπαιξαν μουσική. Το Μουσικό Φεστιβάλ Ιντσικούρμου απευθύνεται κυρίως σε νέους, με καλή μουσική και εικαστικά στους τοίχους, που πραγματοποιούνται σε ήρεμες βραδιές Αυγούστου.
Οι κάτοικοι της Πούλβα ήταν πάντα θετικοί, νέοι και λάτρευαν τον αθλητισμό. Μέσα και έξω από την πόλη μπορεί κανείς να ασκήσει πολλές δραστηριότητες, από κολύμπι έως ιππασία. Το νέο γυμναστήριο παρέχει εξαιρετικές ευκαιρίες για αθλήματα και το κέντρο σκοποβολής της Πούλβα υπήρξε το θερμοκήπιο των κορυφαίων αθλητών που πέτυχαν στόχους σε διάφορους αγώνες. Η χειροσφαίριση, η οποία μπορεί να ασκηθεί στην τοπική αθλητική σχολή, ήταν αναμφισβήτητα δημοφιλής στην Πούλβα. Οι επαγγελματίες παίκτες από της ομάδας χειροσφαίρισης Σερβίτι έχουν γίνει τέσσερις φορές πρωταθλητές Εσθονίας και ο σύλλογος είναι επίσης σοβαρός ανταγωνιστής εκτός Εσθονίας.
Το ποικίλο τοπίο προσφέρει ανεξάντλητες ευκαιρίες για όσους θέλουν τρέξιμο, ανάγνωση χαρτών ή ποδηλασία. Αυτό σίγουρα διευκολύνει την επιτυχία των αθλητών του Kobras Orienteering Club σε διαγωνισμούς και τους παροτρύνει να οργανώσουν αθλητικές εκδηλώσεις. Ο ποδοσφαιρικός σύλλογος Πούλβα Λόοτος ιδρύθηκε το 1994. Ένας από τους μεγαλύτερους αθλητικούς συλλόγους στην επαρχία, όπου περισσότεροι από 30 παίκτες που έχουν αγωνιστεί στην εθνική ομάδα της Εσθονίας έχουν γαλουχηθεί στο σύλλογο. Το Λόοτοσπαρκ είναι ένα γήπεδο ποδοσφαίρου που είναι ένα έργο συνεργασίας μεταξύ της πόλης Πούλβα, της Εσθονικής Ομοσπονδίας Ποδοσφαίρου και της Πούλβα Λόοτος. Αυτό το γήπεδο καλύπτεται με συνθετικό χλοοτάπητα τρίτης γενιάς και τα συστήματα φωτισμού και υποθέρμανσης είναι εξοπλισμένα σύμφωνα με τις διεθνείς απαιτήσεις. Το στάδιο άνοιξε επίσημα στις 7 Νοεμβρίου 2004.
Εκτός από τα αθλήματα, οι κάτοικοι της Πούλβα ασχολούνται με την τέχνη και τη μουσική. Στη σχολή τέχνης της Πούλβα μπορεί κανείς να μάθει ζωγραφική, γραφικές τέχνες και κεραμική. Τα έργα διαφόρων καλλιτεχνών εμφανίζονται στη Γκαλερί Μάρια. Η Μουσική Σχολή παρέχει μουσική εκπαίδευση και το E STuudio, μια μπάντα νέων, ένα συγκρότημα με χάλκινα, μια μικρή συμφωνική ορχήστρα και μια σειρά χορωδιών, οι οποίες εξασκούνται επίσης ενεργά.
Πολιτική
Τον Οκτώβριο του 2013, μετά τις δημοτικές εκλογές, η Πούλβα συγχωνεύθηκε με την περιφερειακή Συνοικία Πούλβα και, ως εκ τούτου, έχασε το καθεστώς δήμου της.
Πριν από αυτό, το δημοτικό συμβούλιο αποτελούνταν από 17 μέλη που εκλέχθηκαν στις 18 Οκτωβρίου 2009. Η κυβέρνηση αποτελείται από πέντε μέλη που εκλέχθηκαν από το συμβούλιο στις 20 Νοεμβρίου 2009. Ο Τάρμο Ταμ, ο οποίος ήταν δήμαρχος της Πούλβα για περισσότερα από 11 χρόνια, πήγε στο κοινοβούλιο τον Απρίλιο του 2011. Από τις 11 Μαΐου 2011, ο δήμαρχος ήταν ο Γκεόργκ Πελισάαρ.
Εξωτερικοί σύνδεσμοι
Κατηγορία:Πόλεις της Εσθονίας
Ταμπασαράνοι
Οι Ταμπασαράνοι (ενδώνυμο: табасаран) είναι μια φυλή που ζει στο νοτιοανατολικό Νταγκεστάν. Σύμφωνα με την ρωσική απογραφή του 2002, στη Ρωσία κατοικούσαν 131.785 Ταμπασαράνοι. Μιλούν τα Ταμπασαρανικά, καθώς και τα λεζγικά, τα αζερικά και τα ρωσικά. Είναι Μουσουλμάνοι Σουνίτες. Ζουν κυρίως σε περιοχές κοντά στους Λεζγκί. Η πλειοψηφία τους ασχολείται με τη γεωργία. Έχουν αναπτύξει τις τέχνες, ειδικά τη σιδηρουργική.
Παραπομπές
Κατηγορία:Νταγκεστάν Κατηγορία:Εθνοτικές ομάδες στο Νταγκεστάν Κατηγορία:Μουσουλμανικές κοινότητες της Ρωσίας Κατηγορία:Πληθυσμιακές ομάδες στον Καύκασο
Τάκης Μπαλτάκος
Ο Τάκης Μπαλτάκος (Παναγιώτης Μπαλτάκος) είναι Έλληνας δικηγόρος, πολιτικός και πρόεδρος της Ελληνικής Ποδοσφαιρικής Ομοσπονδίας.
Βιογραφία
Ο Τάκης Μπαλτάκος είναι γόνος οικογένειας από τη Μάνη. Ο πατέρας του είχε καφενείο στους Αμπελοκήπους. Φοίτησε στο 10ο Γυμνάσιο Αμπελοκήπων. Συνέδεσε την πορεία του με τον Παναθηναϊκό και με τον Αντώνη Σαμαρά.
Από τον Ιανουάριο του 2020 διατελεί νομικός σύμβουλος και εκπρόσωπος της ΠΑΕ ΠΑΟΚ.
Δραστηριότητα στην πολιτική
Ο Μπαλτάκος διετέλεσε γενικός γραμματέας της κυβέρνησης του Αντώνη Σαμαρά.
Επαφές με Χρυσή Αυγή
SMS που βρέθηκαν στο κινητό του Κασιδιάρη κάνουν λόγο για συνεννοήσεις του Μπαλτάκου με τη ΧΑ την άνοιξη του 2013, όταν ήταν γενικός γραμματές της κυβέρνησης. Ο Μπαλτάκος επισκεπτόταν τα γραφεία της ΧΑ μαζί με τον Τάκη Μιχαλόλια, αδερφό του αρχηγού της ΧΑ, καθοδηγούσε την κοινοβουλευτική ομάδα της ΧΑ για τη στάση της σε ψηφοφορίες, με αποτέλεσμα την καταψήφιση τροπολογίας του Υπουργού Δικαιοσύνης Ρουπακιώτη, και συνεχάρη το βουλευτή της ΧΑ Ηλιόπουλο για το επεισόδιο που είχε προκαλέσει στην ολομέλεια που είχε ως αποτέλεσμα ο προεδρεύων να ζητήσει την επέμβαση του φρούραρχου της Βουλής. Αναφερόμενος στις συνομιλίες του, τον Απρίλιο του 2014, άφησε να εννοηθεί πως γίνονταν εν γνώσει του τότε Πρωθυπουργού.
Λίγες μέρες μετά τη δολοφονία του Παύλου Φύσσα, ο Μπαλτάκος ζήτησε επικοινωνία με τον Κασιδιάρη. Σε συνομιλία που βιντεοσκόπησε κρυφά ο τότε βουλευτής της Χρυσής Αυγής Ηλίας Κασιδιάρης, ο Μπαλτάκος εμφανίζεται να λέει πως οι ανακριτές της υπόθεσης της Χρυσής Αυγής δεν είχαν κανένα στοιχείο για την προφυλάκιση στελεχών της οργάνωσης και πως οι υπουργοί Δένδιας και Αθανασίου έγιναν αποδέκτες της οργής του Αντώνη Σαμαρά όταν δεν προφυλακίστηκαν οι πρώτοι υπόδικοι βουλευτές της Χρυσής Αυγής.
Ίδρυση κόμματος Εθνικής Ενότητας
Στις 8 Απριλίου 2016, ο Μπαλτάκος μαζί με τον Γιώργο Καρατζαφέρη ίδρυσαν τον πολιτικό φορέα Εθνική Ενότητα και προσκάλεσαν πρώην βουλευτές της Νέας Δημοκρατίας, των Ανεξαρτήτων Ελλήνων και της Χρυσής Αυγής, εφόσον έχουν αποχωρήσει και έχουν διαγραφεί από το κόμμα, ώστε να ενταχθούν στο νέο φορέα.
Ίδρυση Δύναμης Ελληνισμού και διαγραφή
Τον Ιούλιο του 2018 ανακοίνωσε μαζί με τον πρώην βουλευτή των ΑΝΕΛ, Δημήτρη Καμμένο, την ίδρυση κόμματος, στο οποίο θα είναι γενικός γραμματέας ο ίδιος και πρόεδρος ο Καμμένος. Τον Οκτώβριο του ίδιου έτους ανακοινώθηκε ότι το όνομα του κόμματος είναι Δύναμη Ελληνισμού.
Τον Νοέμβριο του 2018 δήλωσε πως θα είναι υποψήφιος δήμαρχος Αθηναίων με τη Δύναμη Ελληνισμού. Ωστόσο, τον Μάρτιο του 2019 γνωστοποίησε την υποψηφιότητά του με τους Ανεξάρτητους Έλληνες για το Ευρωπαϊκό Κοινοβούλιο και ο Καμμένος τον διέγραψε από τη Δύναμη Ελληνισμού.
Παραπομπές
Κατηγορία:Έλληνες δικηγόροι Κατηγορία:Έλληνες Γενικοί Γραμματείς της Κυβέρνησης Κατηγορία:Προέδροι Ελληνικής Ποδοσφαιρικής Ομοσπονδίας
Ριτς Μουρ
Ο Ριτς Μουρ (αγγλικά: Rich Moore, γενν. 10 Μαΐου 1963) είναι Αμερικανός σκηνοθέτης κινουμένων σχεδίων στον κινηματογράφο και στην τηλεόραση, καθώς επίσης και ηθοποιός φωνής. Συνεργάζεται τόσο με τη Rough Draft Studios, όσο και με τη Walt Disney Animation Studios. Περισσότερο γνωστός είναι για τη δουλειά του στις αμερικανικές τηλεοπτικές σειρές The Simpsons, The Critic και Futurama, καθώς επίσης και για τις κινηματογραφικές ταινίες κινουμένων σχεδίων Wreck-It Ralph (2012) και Zootopia (2016). Έχει κερδίσει δύο φορές Βραβείο Emmy, ενώ ήταν δύο φορές υποψήφιος για Βραβείο Annie και μία για Όσκαρ.
Εξωτερικοί σύνδεσμοι
Κατηγορία:Αμερικανοί σκηνοθέτες Κατηγορία:Σκηνοθέτες κινουμένων σχεδίων Κατηγορία:Αμερικανοί άνδρες ηθοποιοί φωνής
Σκούποι
Οι Σκούποι (λατινικά: Scupi) είναι αρχαιολογικός χώρος που βρίσκεται μεταξύ ενός λόφου και του ποταμού Αξιού, μερικά χιλιόμετρα από το κέντρο των Σκοπίων στην Δημοκρατία της Βόρειας Μακεδονίας. Στην αρχή ήταν ρωμαϊκό στρατόπεδο που ιδρύθηκε τον 2ο αιώνα π.Χ. στην τοποθεσία ενός παλαιότερου Δαρδανικού οικισμού. Αργότερα έγινε αποικία λεγεωνάριων, η Colonia Flavia Aelia Scupi και πολλοί βετεράνοι λεγεωνάριοι εγκαταστάθηκαν εκεί. Την εποχή του Δομιτιανού (81-96 μ.Χ.) στη θέση του στρατοπέδου ιδρύθηκε μια ρωμαϊκή πόλη και οι Σκούποι έγιναν το κέντρο του Ρωμαϊκής Δαρδανίας. Τελικά η πόλη εγκαταλείφθηκε το 518 μ.Χ. μετά από ένα σεισμό που την κατέστρεψε ολοσχερώς.
Ετυμολογία
Το όνομα (Σκούποι)  πιθανότατα προέρχεται από τον ελληνικό επίσκοπος, δηλαδή παρατηρητής, αναφερόμενο στη θέση του σε  ένα ψηλό σημείο από το οποίο θα μπορούσε κάποιος να παρατηρεί ολόκληρη την περιοχή.
Ιστορία
Οι Σκούποι έγιναν η πρωτεύουσα της Δαρδανίας, η οποία τον 2ο αιώνα π.Χ. εκτείνονταν από τη Ναϊσσό έως τη Βυλάζωρα. Οι Δαρδάνιοι παρέμειναν ανεξάρτητοι μετά τη Ρωμαϊκή κατάκτηση της Μακεδονίας και της υπόλοιπης Ελλάδας, συμμαχώντας με τους Ρωμαίους και ελπίζοντας να διευρύνουν την επικράτειά τους με αυτό τον τρόπο. Πιθανότατα οι Δαρδάνιοι έχασαν την ανεξαρτησία τους το 28 π.Χ. . Οι Σκούποι μεγάλωσαν ως αποικία λεγεωνάριων, κυρίως απόμαχων της Legio IIV Claudia κατά την εποχή του Δομιτιανού. Οι Σκούποι συμπεριλήφθηκαν στην Άνω Μοισία μετά την ίδρυση της επαρχίας το 6 μ.Χ.. Από το 272 μ.Χ., ήταν μια αποικία στην ρωμαϊκή επαρχία της Δαρδανίας μετά την ίδρυση της Ρωμαϊκής Δαρδανίας. Οι Σκούποι το 269 μ.Χ. πέρασαν στην κυριαρχία των Γότθων, τον 5ο αιώνα των Ούννων και τελικά το έτος 518 καταστράφηκαν ολοσχερώς από σεισμό. Η ζωή στην πόλη σταμάτησε μετά τον σεισμό και θεωρείται ότι οι κάτοικοι της πόλης μετακινήθηκαν στην περιοχή του φρουρίου των Σκοπίων, ένα λόφο στο κέντρο των σημερινών Σκοπίων.
Η πόλη συνδέεται συχνά με την ίδρυση της Ιουστινιανής Πρώτης. Η Ιουστινιανή Πρώτη ήταν μια πόλη που ιδρύθηκε από τον Ιουστινιανό Α΄, ο οποίος βασίλεψε στην Ανατολική Ρωμαϊκή Αυτοκρατορία το 527-565. Η σύνδεση της βασίζεται στην παραδοχή ότι το χωριό Ταόρ, που βρίσκεται κοντά στα Σκόπια είναι το Ταυρήσιον, η γενέτειρα του Ιουστινιανού Α΄, σύμφωνα με την περιγραφή της Ιουστινιανής Πρώτης από τον Προκόπιο.
Ανασκαφές
Οι ανασκαφές στον αρχαιολογικό χώρο ξεκίνησαν την περίοδο μεταξύ των δύο Παγκοσμίων Πολέμων. Το 1925 ανακαλύθφηκε μία παλαιοχριστιανική βασιλική και ακολούθησε η πιο σημαντική ανακάλυψη όταν βρέθηκε το αρχαίο ρωμαϊκό θέατρο. Τον 2008 βρέθηκε ένα καλά διατηρημένο ρωμαϊκό άγαλμα της θεάς Αφροδίτης.
Παραπομπές
Κατηγορία:Αρχαιολογικοί τόποι στη Βόρεια Μακεδονία
Μιχάλης Ατταλίδης
Μετά την αποφοίτησή του από τη Σχολή Οικονομικών του Λονδίνου με πτυχίο στα οικονομικά, έχει λάβει μεταπτυχιακό και, το 1966, Διδακτορικό στην Κοινωνιολογία από το Πανεπιστήμιο Πρίνστον.
Έχει εκπροσωπήσει την Κυπριακή Δημοκρατία ως Πρέσβης σε διάφορες πρωτεύουσες, μεταξύ των οποίων το Παρίσι, το Λονδίνο και την Ευρωπαϊκή Ένωση (στις Βρυξέλλες), πριν διοριστεί Μόνιμος Γραμματέας του Υπουργείου Εξωτερικών. Επίσης, εκπροσώπησε την Κυπριακή Κυβέρνηση στην Ευρωπαϊκή Σύμβαση για το Μέλλον της Ευρώπης.
Μετά την αποχώρησή του από τη δημόσια υπηρεσία, έχει διατελέσει Κοσμήτορας της Σχολής Ανθρωπιστικών σπουδών, Κοινωνικών Επιστημών και Δικαίου στο Διακολέγιο, Λέκτορας Κοινωνιολογίας στο Πανεπιστήμιο του Λέστερ και επισκέπτης καθηγητής στο Ελεύθερο Πανεπιστήμιο του Βερολίνου.
Σήμερα είναι ο Πρύτανης του Πανεπιστημίου Λευκωσίας, παλαιότερα γνωστό ως Διακολλέγιο. Υπηρετεί στο Συμβούλιο και τη Σύγκλητο του Πανεπιστημίου.
Έχει δημοσιεύσει πολλά βιβλία, όπως τα Κύπρος: Εθνικισμός και Διεθνή Πολιτική και Κοινωνική Αλλαγή και Αστικοποίηση στην Κύπρο. Έχει δημοσιεύσει μια σειρά από άρθρα σχετικά με την κοινωνία και την πολιτική στην Κύπρο και την Ελλάδα.
Παραπομπές
Κατηγορία:Κύπριοι πανεπιστημιακοί Κατηγορία:Κύπριοι διπλωμάτες
Κεμάλ Μοντένο
δεξιά|μικρογραφία|250x250εσ| Κεμάλ Μοντένο, συναυλία στο [[Μάλμε, Φεβρουάριος 2010.]] Ο Κεμάλ Μοντένο (Kemal Monteno) (17 Σεπτεμβρίου 1948 - 21 Ιανουαρίου 2015) ήταν Βόσνιος καλλιτέχνης, τραγουδιστής και τραγουδοποιός, του οποίου η καριέρα διήρκεσε από τη δεκαετία του 1960 έως τη δεκαετία του 2010.
Πρώιμη ζωή
Ο πατέρας του Μοντένο, Οσβάλντο, ήταν Ιταλός από το Μονφαλκόνε. Κατά τη διάρκεια του Β΄ Παγκοσμίου Πολέμου, επιστρατεύτηκε και αναπτύχθηκε στη Δημοκρατική Ομοσπονδιακή Γιουγκοσλαβία το 1945, όπου συνάντησε μια Βόσνια γυναίκα με την ονομασία Μπαχρίγια στο Σεράγεβο και ερωτεύτηκε. Ο Οσβάλντο άφησε την έγκυο γυναίκα του στην Ιταλία για να παντρευτεί την Μπαχρίγια. Η Ιταλίδα σύζυγος του Οσβάλντο γέννησε αι κόρη το 1946 που την ονόμασε Ντανιέλα, την ετεροθαλή αδελφή του Μοντένο. Ο Κεμάλ γεννήθηκε από τους Οσβάλντο και Μπαχρίγια δύο χρόνια αργότερα στο Σεράγεβο. Αν και ο πατέρας του ήταν Καθολικός και η μητέρα του ήταν Μουσουλμάνα, δόθηκε στο Μοντένο ένα μουσουλμανικό όνομα.
Ο Οσβάλντο μιλούσε μόνο ιταλικά και τραγουδούσε καντσόνε στο Μοντένο όταν ήταν παιδί, ενώ η μητέρα του του τραγουδούσε βοσνιακά σεβνταλίνκα. Τόσο ο Οσβάλντο όσο και η Μπαχρίγια εργάζονταν στο Ολυμπιακό Στάδιο του Κόσεβο «Ασίμ Φερχάτοβιτς Χάσε» του Σεράγεβο.
Καριέρα
Ο Μοντένο ηχογράφησε το πρώτο του τραγούδι «Lidija» το 1967 και απόλαυσε μια ευημερούσα καριέρα στη Γιουγκοσλαβία. Είναι ίσως ο πιο γνωστός για το «Sarajevo ljubavi moja» («Σεράγεβο αγάπη μου»), αφιερωμένο στην πόλη του.
Πολλά από τα τραγούδια του έχουν εκτελεστεί και από άλλους. Για παράδειγμα, το «Bacila je sve niz rijeku» («Έριξε τα πάντα κάτω από το ποτάμι») ήταν μια επιτυχία όχι μόνο για αυτόν, αλλά και για τους Τόσε Προέσκι, Crvena Jabuka και Indexi (το τελευταίο είναι το μεγάλο hit). Ομοίως, άλλοι είχαν επιτυχία ερμηνεύοντας το «Nekako s' proljeća» (το οποίο ήταν ντουέτο με τους Crvena Jabuka το 1991) και το «Nije htjela». Σε συνέντευξη του τον Φεβρουάριο του 2014, ο Μοντένο είπε ότι το «Nije htjela» («δεν ήθελε») γράφτηκε για τη σύζυγο ενός διάσημου Γιουγκοσλάβου μουσικού, που ερωτεύτηκε έναν άλλο τραγουδιστή.
Με τα χρόνια, λόγω του στιλ της μουσικής του, έγινε γνωστός ως «Βόσνιος Ρόι Όρμπισον», ακόμη και ως «Βόσνιος Νιλ Ντάιμοντ».
Προσωπική ζωή
Ο Μοντένο συνάντησε τη μελλοντική του σύζυγο, Μπράνκα, το 1967 στο Σεράγεβο. Παντρεύτηκαν στις 26 Ιουνίου 1971 όταν επέστρεψε από την υποχρεωτική θητεία του στο Γιουγκοσλαβικό Λαϊκό Στρατό. Μαζί απέκτησαν μια κόρη, την Αντριγιάνα και έναν γιο, τον Τζάνι. Πέρασε ολόκληρο τον πόλεμο της δεκαετίας του 1990 στη Βοσνία και Ερζεγοβίνη στο πολιορκημένο Σεράγεβο.
Ασθένεια και θάνατος
Ο Μοντένο διαγνώστηκε με διαβήτη στα τέλη της δεκαετίας του 1990 και λάμβανε τρίωρη αιμοκάθαρση δύο φορές την εβδομάδα στο Πανεπιστημιακό Νοσοκομείο του Ζάγκρεμπ. Ο διαβήτης εξασθένισε την καρδιά του και ο Μοντένο θεώρησε ότι το άγχος του πολέμου στη χώρα του συνέβαλε επίσης στην ασθένειά του.
Ο Μοντένο υπέστη καρδιακή προσβολή στις 30 Δεκεμβρίου 2011 και είχε χειρουργική επέμβαση bypass τον Ιανουάριο του 2012. Μια παράσταση στο Φεστιβάλ του Σπλιτ του 2012 εκείνο το καλοκαίρι ακυρώθηκε λόγω προβλημάτων υγείας του και φήμες για το θάνατό του κυκλοφόρησαν στο διαδίκτυο στις 10 Οκτωβρίου 2012, ακόμη και ως πραγματικότητα από τα μέσα ενημέρωσης στην περιοχή.
Στις 15 Νοεμβρίου 2014, μετά από σχεδόν τρία χρόνια αναμονής, ο Μοντένο έλαβε ένα τηλεφώνημα ότι ένας νεφρός ήταν διαθέσιμος για μεταμόσχευση. Έλαβε το μόσχευμα το επόμενο πρωί στο Ζάγκρεμπ. Νοσηλεύτηκε και πάλι τον Δεκέμβριο του 2014 και οι γιατροί πίστευαν ότι «το σώμα του δεν δέχτηκε τον νεφρό που μεταμοσχεύτηκε τον Νοέμβριο».
Εξωτερικοί σύνδεσμοι
Κατηγορία:Γιουγκοσλάβοι μουσικοί Κατηγορία:Βόσνιοι τραγουδιστές Κατηγορία:Βόσνιοι τραγουδιστές ποπ Κατηγορία:Βόσνιοι τραγουδιστές ροκ Κατηγορία:Βόσνιοι τραγουδοποιοί Κατηγορία:Σεβνταλίνκα
Ελεονώρα του Λάνκαστερ
Η Ελεονώρα του Λάνκαστερ, κόμισσα του Αρουντέλ ή Ελεονώρα Πλανταγενέτη (11 Σεπτεμβρίου 1318 - 11 Ιανουαρίου 1372) ήταν πέμπτη κόρη και έκτο παιδί του Ερρίκου, 3ου κόμη του Λάνκαστερ και της συζύγου του Ματθίλδης Τσάουορθ.
Οικογένεια
Η Ελεονώρα παντρεύτηκε σε πρώτο γάμο (6 Νοεμβρίου 1330) τον Τζων ντε Μπόμοντ, 2ο βαρόνο του Μπόμοντ (πέθανε το 1342), γιο του Ερρίκου Μπόμοντ, 4ου κόμη του Μπάκαν και 1ου βαρόνου του Μπόμοντ (1288 - 1340) και της συζύγου του Αλίκης Κόμυν (1289 - 1349). Πέθανε σε έναν αθλητικό αγώνα (14 Απριλίου 1342), απέκτησαν έναν γιο που γεννήθηκε στην Γάνδη και διετέλεσε κύριος συνοδείας στην βασίλισσα Φιλίππη του Αινώ :
Η Ελεονώρα πέθανε στο Αρουντέλ και τάφηκε στην μονή του Λιους στο Σάσσεξ, ο δεύτερος σύζυγος της πέθανε πέντε χρόνια μετά από την ίδια (1377) και τάφηκε δίπλα της. Ο Ριχάρδος ΦίτςΑλαν όπως ζήτησε στην διαθήκη του "θέλω να ταφώ δίπλα από την Ελεονώρα και ο τάφος μου να μην είναι ψηλότερος από τον δικό της, στην κηδεία μου δεν θέλω οπλισμένους άντρες, άλογα και παρελάσεις παρά μονάχα πέντε κεριά όπως είχε επιτρέψει η ίδια".
Πηγές
Κατηγορία:Οίκος των Πλανταγενετών
Έλσα Τζιν
Η Έλσα Τζιν, γεννήθηκε το 1996 στο Οχάιο της Αμερικής και είναι Αμερικανίδα ηθοποιός πορνογραφικών ταινιών.
Παιδικά χρόνια
Η Έλσα Τζιν, γεννήθηκε την 1η Σεπτεμβρίου του 1996 στο North Canton του Οχάιο των Η.Π.Α. και το πραγματικό της όνομα είναι Elsa Dream Jean. Φοίτησε στο Hoover High School του Noth Canton από όπου και αποφοίτησε σε ηλικία δεκαέξι ετών. Παράλληλα με το σχολείο, εργάστηκε σε παντοπωλείο της περιοχής της καθώς και σε καφετέρια της παγκόσμιας αλυσίδας Starbucks. Φοίτησε στο Πανεπιστήμιο George Mason βοηθός χειρουργού, αλλά μόνο για δύο έτη, μέχρι τα δεκαοκτώ της όπου σταμάτησε τις σπουδές της για να ασχοληθεί με το πορνό.
Καριέρα
Η Έλσα Τζιν ξεκίνησε την καριέρα της στη βιομηχανία του πορνό, το 2014 σε ηλικία δεκαοκτώ ετών. Στην διάρκεια της καριέρας της, έχει συνεργαστεί με διάσημες εταιρίες και ιστοσελίδες του πορνό όπως Evil Angel, Digital Sin και Airerose Entertainment, Blacked.com , Zefporn,Team Skeet , Petite Ballerinas Fucked ,POVD και New Sensations. Το 2016 κέρδισε στα βραβεία AVN, το βραβείο Trophy.
Παραπομπές
Κατηγορία:Αμερικανίδες ηθοποιοί πορνογραφικών ταινιών
Γκράιφσβαλντ
To Γκράιφσβαλντ (γερμανικά: Greifswald, κάτω γερμανικά: Griepswoold) ή επισήμως Πανεπιστημιακή και Χανσεατική Πόλη Γκράιφσβαλντ (γερμανικά: Universitäts- und Hansestadt Greifswald) είναι πόλη στη Μεκλεμβούργο-Δυτική Πομερανία, στη βορειοανατολική Γερμανία. Το 2021 είχε 59.332 κατοίκους. Είναι κτισμένη επί του ποταμού Ρυκ, κοντά στις εκβολές του.
Τα κύρια αξιοθέατα της Γκράιφσβαλντ είναι οι τρεις γοτθικές προτεσταντικές εκκλησίες, οι Μαριενκίρχε, Νικολάικιρχε και Γιακομπικίρχε, και το δημαρχείο.
Εξωτερικοί σύνδεσμοι
Κατηγορία:Πόλεις του Μεκλεμβούργου-Δυτικής Πομερανίας Κατηγορία:Μέλη της Χανσεατικής Ένωσης
Γιεσίλμπουρτς
Το Γιεσίλμπουρτς (τουρκικά: Yeşilburç) είναι ένα πρώην χωριό καραμανλήδων στην Καππαδοκία, περίπου 3 χλμ βόρεια της Νίγδης. Μετά τη συνθήκη της Λωζάνης εποικίστηκε από ελληνόφωνους μουσουλμάνους από την σημερινή Κιβωτό Γρεβενών. Βρίσκεται σε υψόμετρο 1.400 μέτρων.
Γεωγραφία
Με γεωγραφικές συντεταγμένες 38.01 Β 34.40 Α, το Γιεσίλμπουρτς βρίσκεται 5 χιλιόμετρα βόρεια της Νίγδης και 5 χιλιόμετρα νότια του φράγματος Γκεμπερέ. Βρίσκεται σε μια υψωμένη κοιλάδα και περιβάλλεται από κήπους με φρούτα. Ο πληθυσμός του χωριού είναι 504 κάτοικοι σύμφωνα με στοιχεία του 2011.
Ιστορία
Το Γιεσίλμπουρτς, παλαιότερα γνωστό ως Τένεϊ ήταν χωριό καραμανλήδων. Μετά την ανταλλαγή πληθυσμών στην δεκαετία του 1920, απελάθηκαν στην Ελλάδα όπως και οι περισσότεροι Έλληνες. Οι Έλληνες απελαθέντες μεταφέρθηκαν στην Κέρκυρα. Εν τω μεταξύ ελληνόφωνοι μουσουλμάνοι από το χωριό Κιβωτός (Krifçe) Γρεβενών απελάθηκαν στην Τουρκία. Αυτοί μετοίκησαν στο Γιεσίλμπουρτς το 1926.
Οικονομία
Τα φρούτα είναι τα κύρια προϊόντα του Γιεσίλμπουρτς. Το χωριό ειδικεύεται στην παραγωγή μήλων. Τουριστικά, το χωριό έχει σημαντικές δυνατότητες επειδή οι Καραμανλήδες άφησαν πολλά ιστορικά κτίρια. Ωστόσο, σήμερα ο τουρισμός δεν παίζει κανένα ρόλο στην οικονομία του χωριού.
Παραπομπές
Κατηγορία:Καππαδοκία
Αρχαίο θέατρο Μακύνειας
Το αρχαίο θέατρο της Μακύνειας ανήκει στον ευρύτερο αρχαιολογικό χώρο της ομώνυμης αιτωλικής πόλης που περιλαμβάνει επίσης την ακρόπολη και τα αρχιτεκτονικά κατάλοιπα ναού, ο οποίος σώζεται μόνο σε επίπεδο θεμελίωσης. Το θέατρο βρίσκεται νοτιοανατολικά της ακρόπολης και έχει εξαιρετική θέα προς τον πατραϊκό κόλπο και τη γέφυρα Ρίου – Αντιρρίου.
Περιγραφή μνημείου
Το κοίλο έχει τοξοειδές περίγραμμα, εδράζεται στον λαξευμένο φυσικό βράχο και δε διαθέτει πλαϊνά αναλήμματα. Από αυτό σώζονται σήμερα 14 σειρές εδωλίων που είναι κατασκευασμένες από γκριζοπράσινο ψαμμιτόλιθο της περιοχής. Επίσης, στο κοίλο δεν υπάρχουν κλίμακες, ούτε διάζωμα.
Η ορχήστρα έχει, επίσης, τοξοειδές σχήμα και είναι κατασκευασμένη από πατημένο χώμα και από λαξευμένο βράχο. Στη βόρεια πλευρά της υπάρχει βαθμιδωτή κατασκευή αποτελούμενη από δύο ευθύγραμμες σειρές εδωλίων. Η βαθμιδωτή κατασκευή είναι κάθετη προέκταση των πρώτων τριών σειρών των εδωλίων και προοριζόταν για τις θέσεις των επισήμων προσώπων της πόλης ή των τιμώμενων προσώπων, όπως και ο λίθινος θρόνος που βρέθηκε στο ανατολικό άκρο της πρώτης σειράς. Η νότια πάροδος διαμορφωνόταν με θύρωμα στο οποίο κατέληγε κατωφερικός διάδρομος.
Το σκηνικό οικοδόμημα αποτελείται από ένα επίμηκες κτήριο, το οποίο χωρίζεται κατά μήκος σε δύο τμήματα. Στο κεντρικό τμήμα του δυτικού τοίχου διαμορφωνόταν κιονοστοιχία ή πεσσοστοιχία, η οποία κατ’ αντιστοιχία με τα σκηνικά οικοδομήματα των ελληνιστικών θεάτρων αποτελούσε το προσκήνιο. Από το οικοδόμημα της σκηνής (διαστάσεων 21,6 μ. x 9,7 μ.) σώζονται αποσπασματικά τα θεμέλιά του, καθώς τμήμα του έχει καταρρεύσει και λόγω της θέσης του (ήταν κτισμένο σε πλαγιά με απότομη κλίση) και λόγω της αφαίρεσης του υλικού από κατοίκους της περιοχής για την επαναχρησιμοποίησή του σε  νεότερες κατασκευές. Το θέατρο έχει σχέση με έναν πρώιμο ναό του 7ου αι. π.Χ. που βρίσκεται σε άμεση γειτνίαση με το μνημείο.
Το μνημείο είναι πιθανό να λειτουργούσε αρχικά ως βουλευτήριο, καθώς η θέση (των επισήμων προσώπων) έδινε τη δυνατότητα στον καθήμενο να βλέπει τους θεατές μπροστά του και το αντίστροφο.
Ανασκαφικές έρευνες
Το θέατρο ανασκάφτηκε τα έτη 1988 και 1989 από τον Δρ. Λάζαρο Κολώνα, προϊστάμενο της τότε αρμόδιας ΣΤ΄ ΕΠΚΑ Πατρών και τα έτη 2013 - 2014 από την Φ. Σαράντη, αρχαιολόγο της ΕΦΑ Αιτωλοακαρνανίας και Λευκάδας.
Βιβλιογραφία
Μ Κατηγορία:Αρχαία Αιτωλοακαρνανία Κατηγορία:Αρχαιολογικοί τόποι στην Αιτωλοακαρνανία
Οίκος των Λεοπολδιδών
Οι Λεοπολδίδες, γερμ.: Luitpoldings ήταν μία μεσαιωνική δυναστεία, που κυβέρνησε το Γερμανικό δουκάτο της Βαυαρίας από κάποια στιγμή στα τέλη του 9ου αιώνα μέχρι το 985.
Προέλευση
Η κάθοδος των Ανατολικών Φράγκων Λεοπολδιδών δεν έχει εξακριβωθεί οριστικά. Ο γενάρχης της οικογένειας, Λεοπόλδος μαργράβος της Βαυαρίας, πιθανότατα ήταν συγγενής της πρώιμης μεσαιωνικής οικογένειας των ευγενών Χουόζι (Huosi) και ίσως συγγενής με τη βασιλική Καρολίγγεια δυναστεία από τη μητέρα του βασιλιά Aρνούλφου, τη Λιούτσβιντ. Το 893 ο Aρνούλφος διόρισε τον Λεοπόλδο μάργραβο στην Καρινθία και την Παννονία, διαδεχόμενος τον Γουιλελμινίδη μάργραβο Ένγκελσαλκ Β΄. Ο Λεοπόλδος μπόρεσε να διευρύνει τις Βαυαρικές κτήσεις του γύρω από το Ρέγκενσμπουργκ και στην παρακείμενη μαρκιωνία του Νόρντγκαου. Έγινε στρατιωτικός ηγέτης κατά τη διάρκεια των Ουγγρικών εισβολών και σκοτώθηκε στη μάχη του Πρέσμπουργκ το 907.
μικρογραφία|Το δουκάτο της Βαυαρίας το 952–976: δουκάτο Βαυαρίας, Ανατολική ή Ουγγρική μαρκιωνία, δουκάτο Καρνιόλης, μαργραβάτο Βερόνας.
Ενώ το βασίλειο της Γερμανίας εμφανίστηκε υπό την κυριαρχία του βασιλιά Κορράδου Α΄ και των διαδόχων του της βασιλικής Οθωνικής δυναστείας, ο γιος τού Λεοπόλδου και διάδοχος Aρνούλφος ο Κακός, υποστηριζόμενος από την τοπική αριστοκρατία, υιοθέτησε τον Βαυαρικό δουκικό τίτλο, αναδιοργάνωσε την άμυνα κατά των Ούγγρων εισβολέων και σύμφωνα με τα Χρονικά της εποχής Annales Ιuvavenses (Iuvavum = Σαλτσμπουργκ), έκτισε μία θέση σαν βασιλιά στην κατοικία του στο Ρέγκενσμπουργκ. Αναπόφευκτα παρενέβη στον Οθωνίδη βασιλιά Ερρίκο Α΄ της Γερμανίας, του οποίου την κυριαρχία αναγνώρισε τελικά το 921, λαμβάνοντας πολλά προνόμια για τον εαυτό του. Έχοντας ελευθερία, εκστράτευσε στα εδάφη του Πρεμυσλίδη Βεντσέσλαου δούκα της Βοημίας και το 933/34 εισέβαλε ακόμη και στο βασίλειο της Ιταλίας, προκειμένου να αποκτήσει το σιδηρούν στέμμα της Λομβαρδίας για τον γιο του Έμπερχαρντ, αν και χωρίς επιτυχία.
Η πτώση
Ο Έμπερχαρντ είχε διαδεχτεί τον πατέρα του ως δούκας της Βαυαρίας το 937, ωστόσο, σύντομα συγκρούστηκε με τον βασιλιά Όθωνα Α΄ της Γερμανίας, ο οποίος δεν είχε καμιά πρόθεση να αποδεχθεί τη Βαυαρική αυτονομία. Ο Όθων Α΄ κήρυξε τον Έμπερχαρντ έκπτωτο και τον απέκλεισε τον επόμενο χρόνο και αντ' αυτού διόρισε δούκα τον αδελφό τού Αρνούλφου, τον Μπέρτολντ, αφού είχε παραιτηθεί από την άσκηση των Βαυαρικών ελευθεριών.
Ο Μπέρτολντ παρέμεινε πιστός υποστηρικτής του βασιλιά Όθωνα Α΄, ωστόσο μετά το τέλος τού Μπέρτολντ το 947 ο βασιλιάς αρνήθηκε να κληρονομήσει τον τίτλο ο γιος το Μπέρτολντ, ο Ερρίκος ο Νεότερος και παραχώρησε το Βαυαρικό δουκάτο στον ίδιο τον αδελφό του Ερρίκο Α΄, ο οποίος είχε νυμφευτεί την κόρη του Αρνούλφου, την Ιουδήθ. Το 976 ο Ερρίκος ο Νεότερος έλαβε μία ορισμένη αποζημίωση από τον βασιλιά Όθωνα Β΄ με το νεοσύστατο δουκάτο της Καρινθίας. Το 983 ανέκτησε ακόμη και τον τίτλο του δούκα της Βαυαρίας, ωστόσο, δύο χρόνια αργότερα έπρεπε να τον παραδώσει υποκύπτοντας στη δύναμη του Οθωνίδη Ερρίκου Β΄ του Εριστικού. Με το τέλος του το 989, οι Λεοπολδίδες εξέλιπαν.
Τα μέλη του Οίκου
Λεοπόλδος (απεβ. 907), μάργραβος της Καρινθίας και της Άνω Παννονίας, κόμης στο Νόρντγκαου.
Μία σχέση με τον Βαυαρικό Οίκο του Βίττελσμπαχ είναι πιθανή, αν και δεν έχει αποδειχθεί: ο παλατινός κόμης Αρνούλφος Β΄ περί το 940 είχε ένα κάστρο που χτίστηκε στο Σάυερν. Οι απόγονοι του Όθωνα Α΄ κόμη του Σάυερν (απεβ. πριν τις 4 Δεκεμβρίου 1072), που τεκμηριώθηκαν ως επιμελητές (vogt) του Φράιζινγκ το 1047, χαρακτηρίζονται ως πρόγονοι των Βίττελσμπαχ.
Γενεαλογία ων Λεοπολδιδών
Κατηγορία:Οικογένειες ευγενών της Αγίας Ρωμαϊκής Αυτοκρατορίας
Χρίστο Σταμπόλσκι
Ο Χρίστο Τάνεφ Σταμπόλσκι (Христо Танев Стамболски, 1843-1932) ήταν Βούλγαρος ιατρός, επαναστάτης, πολιτικός και σημαντική προσωπικότητα της Βουλγαρικής Εθνικής Αναγέννησης. Ήταν ο πρώτος που μετέφρασε την ιατρική ορολογία από τα αραβικά στα τουρκικά.
Βιογραφία
Ο Χρίστο Σταμπόλσκι γεννήθηκε στις 8 Αυγούστου 1843 στο Καζανλούκ της Βουλγαρίας, το οποίο τότε ήταν μέρος της Οθωμανικής Αυτοκρατορίας. Ήταν το πρώτο παιδί του Στοένκο Σταμπόλογκλου, δασκάλου και της συζύγου του, Ντάφινα. Στις 14 Αυγούστου 1852, στην ολονυκτία της Κοίμησης της Θεοτόκου, συνελήφθη επειδή βοήθησε τον ιερέα να χρησιμοποιήσει το νέο Σήμαντρο. Κατόπιν αιτήματος των ισχυρών χριστιανών που ζούσαν στο Καζανλούκ, απελευθερώθηκε. Μετά από αυτή το γεγονός άρχισε να σκέφτεται για μια ελεύθερη Βουλγαρία.
Ξεκίνησε τη μεταδευτεροβάθμια εκπαίδευσή του στο Καζανλούκ και το 1858 μεταφέρθηκε στην Αυτοκρατορική Ιατρική Σχολή στην Κωνσταντινούπολη, η οποία εκπαίδευε χειρουργούς για τον οθωμανικό στρατό. Κατά τη διάρκεια αυτής της περιόδου άρχισε το ενδιαφέρον του για τις μολυσματικές ασθένειες. Ενώ ήταν ακόμη φοιτητής βοήθησε στη θεραπεία θυμάτων της επιδημίας χολέρας της Κωνσταντινούπολης του 1865. Το 1867 η Κωνσταντινούπολη είδε ένα ξέσπασμα τύφου και για το έργο του κατά τη διάρκεια αυτής της επιδημίας απονεμήθηκε με το τουρκικό Τάγμα του Μετζιντιγέ.
Έγινε γνωστός στην Κωνσταντινούπολη και γνώριζε πολλά άτομα με επιρροή. Στη συνέχεια το χρησιμοποίησε ως ευκαιρία να αναλάβει ρόλο στον αγώνα για μια αυτόνομη βουλγαρική εκκλησία. Ήταν μέλος του προσωρινού συμβούλου της Βουλγαρικής Εξαρχίας και πρόεδρος του βουλγαρικού τσιτάλιστε στην Κωνσταντινούπολη. Συνεργάστηκε όχι μόνο με τους υποστηρικτές του αγώνα της εκκλησίας, συμπεριλαμβανομένου του Ιλαρίων Μακαριουπόλεως, αλλά και με τους επαναστάτες Γκεόργκι Σάβα Ρακόβσκι και Βασίλ Λέφσκι. Το 1877 εξορίστηκε στην Υεμένη, όπου περιέγραψε την ασθένεια δρακουνκουλίαση (νόσος του σκουληκιού της Γουινέας).
Μετά την απελευθέρωση της Βουλγαρίας το 1878 επέστρεψε στο Καζανλούκ και έγινε αναπληρωτής στο κοινοβούλιο της Ανατολικής Ρωμυλίας. Το 1881 ήταν υπουργός ταχυδρομικών υπηρεσιών και οδικής κυκλοφορίας. Κατά τη διάρκεια της διακυβέρνησης του Στέφαν Σταμπολόφ τέθηκε υπό κατ΄ οίκον περιορισμό. Αργότερα εργάστηκε στο Πανεπιστημιακό Νοσοκομείο Αλεξαντρόβσκα και έγραψε το βιβλίο Παλαιά Βουλγαρική Ιστορία. Το 1931 δημοσιεύθηκε το τελευταίο μέρος της αυτοβιογραφίας του. Πέθανε το 1932, σε ηλικία 88 ετών.
Παραπομπές
Κατηγορία:Βούλγαροι ιατροί Κατηγορία:Βούλγαροι φυσικοί
Ραλφ: Η Επόμενη Πίστα
To Ραλφ: Η Επόμενη Πίστα (πρωτότυπος τίτλος: Wreck-It Ralph) είναι αμερικανική 3D κωμική ταινία κινουμένων σχεδίων φτιαγμένα σε υπολογιστή του 2012, σε παραγωγή Walt Disney Animation Studios και διανομή της Walt Disney Pictures. Αποτελεί την 52η  μεγάλου μήκους ταινία της Disney. Η σκηνοθεσία της ταινίας έγινε από τον Ριτς Μουρ, ο οποίος έχει επίσης σκηνοθετήσει επεισόδια των τηλεοπτικών σειρών κινουμένων σχεδίων The Simpsons και Futurama, το σενάριο έγραψαν οι Φιλ Τζόνστον και Τζένιφερ Λι, ενώ την ιστορία οι Μουρ, Τζόνστον και Τζιμ Ρίρντον. Ο Τζον Λάσιτερ υπήρξε ο εκτελεστικός παραγωγός της ταινίας. Τις φωνές τους στους βασικούς ήρωες της ταινίας χαρίζουν οι Τζον Κ. Ρέιλι, Σάρα Σίλβερμαν, Τζακ ΜακΜπράιερ και Τζέιν Λιντς. Η ιστορία αφορά τον κακό ήρωα ενός επώνυμου arcade παιχνιδιού, ο οποίος επαναστατεί ενάντια στον ρόλο που έχει ως «κακός τύπος» και ονειρεύεται να γίνει ένας από τους καλούς ήρωες.
Το Ραλφ: Η Επόμενη Πίστα έκανε πρεμιέρα στο El Capitan Theatre στις 29 Οκτωβρίου του 2012 και κυκλοφόρησε στις 2 Νοεμβρίου του ίδιου χρόνου. Η ταινία γνώρισε κριτική και εμπορική επιτυχία με παγκόσμια είσπραξη $471 εκατομμύρια, έχοντας ως προϋπολογισμό $165 εκατομμύρια. Βραβεύτηκε με ένα βραβείο Annie, αυτό της Καλύτερης Ταινίας Κινουμένων Σχεδίων, ενώ υπήρξε υποψήφια για Όσκαρ Καλύτερης Ταινίας Κινουμένων Σχεδίων και Χρυσής Σφαίρας στην ίδια κατηγορία. Κυκλοφόρησε σε Blu-ray και DVD στις 5 Μαρτίου 2013.
Αποτελεί την πρώτη ταινία από τη σειρά ταινιών Wreck-It Ralph. Μια συνέχεια, με τίτλο Ραλφ εναντίον Ίντερνετ, κυκλοφόρησε στις 21 Νοεμβρίου 2018.
Πλοκή
Όταν το οικογενειακό κέντρο διασκέδασης και ψυχαγωγίας Λίτγουοκ με παιχνίδια arcade κλείνει τα βράδια, οι διάφοροι χαρακτήρες των παιχνιδιών εγκαταλείπουν τους ρόλους που φυσιολογικά έχουν μέσα στα παιχνίδια και κοινωνικοποιούνται μέσω των πολύπριζων. Ο Καταστροφέας Ραλφ, ο ανταγωνιστής του παιχνιδιού Μαστρο-Φέλιξ Τζούνιορ, εξοστρακίζεται από τους άλλους χαρακτήρες ως ο κακός του παιχνιδιού, ενώ ο Φέλιξ δοξάζεται και λαμβάνει μετάλλια. Όταν οι κάτοικοι του παιχνιδιού αποκλείουν τον Ραλφ από το πάρτι της τριακοστής επετείου του παιχνιδιού, εκείνος αποφασίζει να βγει έξω προς αναζήτηση ενός μεταλλίου, έτσι ώστε να κερδίσει τον σεβασμό τους. Ο Φέλιξ ανησυχεί πως ο Ραλφ «το παίζει Turbo» - ένας όρος ο οποίος καθιερώθηκε όταν ο Turbo, χαρακτήρας ενός αγωνιστικού παιχνιδιού, επιχείρησε να καταλάβει το RoadBlasters από ζήλια, οδηγώντας στον τερματισμό λειτουργίας και των δύο παιχνιδιών.
Ένα κορίτσι με το όνομα Βανέλοπη φον Σβιντ, κλέβει το μετάλλιο του Ραλφ για να αγοράσει τη συμμετοχή της στη νυχτερινή κούρσα του Sugar Rush, η οποία καθορίζει ποιοι χαρακτήρες θα μπορούν να είναι ενεργοί την επόμενη μέρα κατά τη διάρκεια των πραγματικών αγώνων. Ο Βασιλιάς Γλύκας όμως, ο άρχοντας του Sugar Rush, της απαγορεύει να διαγωνιστεί λόγω κάποιας βλάβης η οποία την κάνει να τηλεμετακινείται ασταθώς, με τη δικαιολογία πως αν ο κόσμος το δει αυτό κινδυνεύουν να βρεθούν εκτός λειτουργίας. Ο Ραλφ συμφωνεί να βοηθήσει τη Βανέλοπη να τρέξει στον αγώνα, έτσι ώστε να πάρει πίσω το μετάλλιό του. Κατασκευάζουν μαζί ένα καρτ και κρύβονται στο βουνό της Diet Cola, όπου η Βανέλοπη μαθαίνει να οδηγεί. Ο Βασιλιάς Γλύκας χακάρει τον κωδικό του παιχνιδιού ώστε να πάρει πίσω το μετάλλιο του Ραλφ και του το προσφέρει πίσω, με αντάλλαγμα να εμποδίσει τη Βανέλοπη να αγωνιστεί. Του εξηγεί τους φόβους του και πως το κάνει μόνο για να την προστατέψει, αφού αν τους βγάλουν εκτός λειτουργίας η Βανέλοπη, έχοντας αυτή τη βλάβη, δε θα μπορεί να εγκαταλείψει το παιχνίδι όπως οι υπόλοιποι και θα πεθάνει παγιδευμένη μέσα σε αυτό. Ο Ραλφ τον πιστεύει και καταστρέφει το καρτ της Βανέλοπη, η οποία καταρρακωμένη του λέει πως «είναι πραγματικά κακός τύπος» και φεύγει κλαίγοντας.
Επιστρέφοντας στο παιχνίδι του, το βρίσκει εγκαταλελειμμένο υπό τον φόβο πως θα τεθεί εκτός λειτουργίας το επόμενο πρωί. Από εκεί, βλέπει την εικόνα της Βανέλοπη να βρίσκεται στην κονσόλα του Sugar Rush και συνειδητοποιεί πως κάτι δεν πάει καλά αφού για να βρίσκεται εκεί πάει να πει πως ο χαρακτήρας της είναι όντως ένας από τους οδηγούς αγώνων. Επιστρέφει στο Sugar Rush όπου ανακαλύπτει πως ο Βασιλιάς Γλύκας προσπάθησε να διαγράψει τον κωδικό της από το παιχνίδι, κάτι το οποίο της προκάλεσε τη βλάβη, ενώ ταυτόχρονα διέγραψε από τη μνήμη όλων το ποια πραγματικά είναι.
Στο μεταξύ, ο Φέλιξ και η Κάλχουν ψάχνουν τον Ραλφ στο Sugar Rush. ο Φέλιξ την ερωτεύεται αλλά εκείνη τον εγκαταλείπει όταν, άθελά του, χρησιμοποιεί μια φράση που χρησιμοποιούσε και ο αρραβωνιαστικός της, ο οποίος δολοφονήθηκε από ένα κυβερνοέντομο την ημέρα του γάμου τους. Ο Φέλιξ καταλήγει στην φυλακή στο κάστρο του Βασιλιά Γλύκα, αλλά ο Ραλφ τον ελευθερώνει ζητώντας του να τον βοηθήσει να φτιάξει το καρτ της Βανέλοπη. Η Κάλχουν, ψάχνοντας το κυβερνοέντομο, ανακαλύπτει πλήθος αυγών τα οποία έχουν εκκολαφτεί και τα κυβερνοέντομα αρχίζουν να επιτίθενται στο παιχνίδι.
Η Βανέλοπη συμμετέχει στην κούρσα, αλλά δέχεται επίθεση από τον Βασιλιά Γλύκα. Η βλάβη της βοηθάει στο να αποκαλυφθεί πως ο Βασιλιάς Γλύκας είναι στην πραγματικότητα ο Turbo, ο οποίος κατέλαβε το Sugar Rush πριν καιρό. Η Βανέλοπη χρησιμοποιεί τη βλάβη της για να διαφύγει και ένα κυβερνοέντομο τρωέι τον Turbo. Ο Ραλφ, ο Φέλιξ και η Κάλχουν εκκενώνουν το παιχνίδι, αλλά η Βανέλοπη δεν μπορεί να φύγει εξαιτίας της βλάβης της. Όταν η Κάλχουν επισημαίνει πως τα κυβερνοέντομα έλκονται και καταστρέφονται από έναν φάρο φωτός, ο Ραλφ αποφασίζει να προκαλέσει έκρηξη στο βουνό της Diet Cola χρησιμοποιώντας Mentos, αναπαράγοντας με αυτό τον τρόπο τον φάρο του Hero's Duty. Ο Ραλφ έρχεται αντιμέτωπος με τον Turbo, ο οποίος πια είναι συγχωνευμένος με το κυβερνοέντομο που τον καταβρόχθισε. Ο Ραλφ καταφέρνει να προκαλέσει την έκρηξη και πέφτει μέσα στο βουνό θυσιάζοντας τον εαυτό του, αλλά η Βανέλοπη τον σώζει χρησιμοποιώντας τη βλάβη της. Η έκρηξη προσελκύει και καταστρέφει όλα τα κυβερνοέντομα και τον Turbo, σώζοντας το παιχνίδι.
Η Βανέλοπη καταφέρνει να περάσει τη γραμμή τερματισμού, κάτι το οποίο επαναπρογραμματίζει το Sugar Rush και αποκαθιστά τη θέση της ως πριγκίπισσα Βανέλοπη, διατηρώντας όμως τη βλάβη της. Ο Ραλφ και ο Φέλιξ επιστρέφουν σπίτι και το παιχνίδι τους διασώζεται από τον μόνιμο τερματισμό. Ο Φέλιξ και η Κάλχουν παντρεύονται με κουμπάρο τον Ραλφ, η Βανέλοπη αποκτά και πάλι τη δημοφιλία που είχε ως παίκτρια στο Sugar Rush και ένας ικανοποιημένος Ραλφ για αυτό που είναι, κερδίζει τον σεβασμό των άλλων χαρακτήρων του Μαστρο-Φέλιξ Τζούνιορ.
Ηθοποιοί
Στο καστ συμπεριλαμβάνονται επίσης οι καλοπολίτες του Μαστρο-Φέλιξ Τζούνιορ Έντι ΜακΚλαργκ ως Μαίρη, Ρέιμοντ Σ. Πέρσι ως Δήμαρχος Τζιν, Τζες Χαρνέλ ως Ντον, Ρέιτσελ Χάρις ως Ντίνα και Σκάιλαρ Άστιν ως Ρόι, ενώ οι Κέιτι Λόους ως Κάντλχεντ, Τζέιμι Έλμαν ως Ράνσις Φλάγκερμπατερ, Τζόσι Τρινιντάντ ως Τζουμπιλίνα Μπινγκ-Μπινγκ και Σίμπρε Γουόλκ ως Κραμπελίνα ΝτιΚαραμέλο αποτελούν τους οδηγούς αγώνων του Sugar Rush. Ακόμα, ο Φιλ Τζόνστον ως ο άνθρωπος από τον κεντρικό σταθμό ασφάλειας του παιχνιδιού, η Στέφανι Σκοτ ως το νεαρό κορίτσι που συχνάζει στο arcade και παίζει τα παιχνίδια, ο Τζον ΝτιΜάτζιο ως Μπρίαρντ Πάπα, ο φύλακας στο εργοστάσιο ζαχαρωτών καρτ στο Sugar Rush, ο Ρέιμοντ Πέρσι ως Ζόμπι, ο Μπράιαν Κέσινγκερ ως ένα Σάιμποργκ (βασισμένο στον χαρακτήρα Κάνο από το παιχνίδι Mortal Kombat), ο Μάρτιν Τζάρβις ως Διάβολος, ο Τάκερ Γκίλμορ ως ο παρουσιαστής αγώνων στο Sugar Rush, ο Μπράντον Σκοτ ως Κοχούτ, ένας στρατιώτης από το Hero's Duty και ο Τιμ Μέρτενς ως Δρ. Μπραντ Σκοτ, ένας επιστήμονας και ο νεκρός αρραβωνιαστικός της Λοχία Κάλχουν από το Hero's Duty (στη Βρετανική εκδοχή της ταινίας τη φωνή στον χαρακτήρα χαρίζει ο Νικ Γκρίμσο).
Στην ταινία έχουμε πολλές κάμεο εμφανίσεις από χαρακτήρες πραγματικών βιντεοπαιχνιδιών συμπεριλαμβανομένων των Root Beer Tapper (Μορίς Λαμάρς), τον μπάρμαν από το παιχνίδι Tapper, Sonic (Ρότζερ Γκρεγκ Σμιθ), Ράιου (Κάιλ Χέμπερτ), Κεν Μάστερς (Ρούμπεν Λάνγκντον), Μ. Μπάισον (Τζέραλντ Σ. Ρίβερς) και Ζανγκίφ (Ριτς Μουρ) από το Street Fighter II, το φάντασμα Κλάιντ (Κέβιν Ντέτερς) από το Pac-Man και η Γιούνι Βερς (Τζέιμι Σπάρερ Ρόμπερτς) από το Dance Dance Revolution.
Ένας χαρακτήρας βασισμένος στον μουσικό dubstep μουσικής, Skrillex, κάνει μια εμφάνιση στο Μαστρο-Φέλιξ Τζούνιορ στον ρόλο του DJ κατά τη διάρκεια του επετειακού πάρτι των τριάντα χρόνων του παιχνιδιού.
Κάμεο και αναφορές σε βιντεοπαιχνίδια
thumb|Η συνεδρία «Ανώνυμοι-Κακοί» των κακών που γίνεται κατά τη διάρκεια της ταινίας και περιλαμβάνει διάφορους γνωστούς χαρακτήρες παιχνιδιών, συμπεριλαμβανομένων των [[Bowser, Clyde, Doctor Eggman, M. Bison και Zangief.]]
Επιπρόσθετα στους ρόλους που μιλάνε και αναφέρονται πιο πάνω, ο Ραλφ: Η Επόμενη Πίστα περιέχει κι έναν αριθμό αναφορών σε άλλα βιντεοπαιχνίδια, μέσω χαρακτήρων που δεν μιλάνε ή μέσω μόνο οπτικών αναφορών. Οι κακοί των βιντεοπαιχνιδιών στη συνεδρία των «Ανώνυμων-Κακών» οι οποίοι δεν μιλάνε περιλαμβάνουν τους Bowser από τη σειρά παιχνιδιών Mario, Doctor Eggman από τη σειρά παιχνιδιών Sonic the Hedgehog και Neff από το παιχνίδι Altered Beast. Επίσης, η κονσόλα του φανταστικού παιχνιδιού Μαστρο-Φέλιξ Τζούνιορ είναι σχεδιασμένη με τέτοιο τρόπο που θυμίζει έντονα αυτήν του αυθεντικού παιχνιδιού της Nintendo, Donkey Kong, το οποίο κυκλοφόρησε το 1981, με τον Ραλφ και τον Φέλιξ να παίρνουν παρόμοιες πόζες με τους Donkey Kong και Mario αντίστοιχα. Το παιχνίδι Hero's Duty είναι μια αναφορά στα πολύ επιτυχημένα παιχνίδια βολών πρώτου προσώπου Halo και Call of Duty. Χαρακτήρες από το παιχνίδι Q*bert, συμπεριλαμβανομένων των Q*bert, Coily, Slick, Sam και Ugg, παρουσιάζονται ως «άστεγοι» χαρακτήρες οι οποίοι αργότερα ενσωματώνονται στο παιχνίδι Μαστρο-Φέλιξ Τζούνιορ από του Ραλφ και Φέλιξ (σε κάποια στιγμή της ταινίας ο Q*bert μιλάει στον Φέλιξ χρησιμοποιώντας τα χαρακτηριστικά συνθετικά «γκιμπερικά» σύμβολα από το δικό του παιχνίδι). Σκηνές από τον Κεντρικό Σταθμό του παιχνιδιού και από το μπαρ του Tapper περιλαμβάνουν τους Chun-Li, Cammy και Blanka από το Street Fighter, τους Pac-Man, Blinky, Pinky και Inky από το Pac-Man, τον Paperboy από το Paperboy, τις δύο ρακέτες και τη μπάλα από το Pong, τους Dig Dug, Pooka και Fygar από το Dig Dug, τον Qix από το Qix, τον Frogger από το Frogger και τον Peter Pepper από το BurgerTime. Οι Lara Croft και Mario αναφέρονται επίσης.